b'\n_START_ARTICLE_\nWigan Athletic FC\n_START_SECTION_\nNousu Valioliigaan\n_START_PARAGRAPH_\nPaikallinen urheiluv\xc3\xa4linemiljon\xc3\xa4\xc3\xa4ri David Whelan osti 3. divisioonassa pelanneen seuran vuonna 1995. H\xc3\xa4n ilmoitti silloin suurta huvitusta aiheuttaen aikovansa nostaa pikkuseuran valioliigaan. Kaudella 1997\xe2\x80\x931998 seura nousi 2. divisioonaan, mist\xc3\xa4 seura jatkoi matkaansa mestaruussarjaan vuonna 2003 Paul Jewellin alaisena. Kaudeksi 2005\xe2\x80\x932006 seura nousi mestaruussarjan toisena valioliigaan. Kaudella 2005\xe2\x80\x932006 Wigan sijoittui valioliigassa kymmenenneksi ja p\xc3\xa4\xc3\xa4si liigacupin loppuotteluun Millennium Stadiumille. Loppuottelun Wigan h\xc3\xa4visi Manchester Unitedille 4\xe2\x80\x930. Kev\xc3\xa4\xc3\xa4ll\xc3\xa4 2013 Wigan voitti FA Cupin loppuottelussa Manchester Cityn 1\xe2\x80\x930 mutta putosi valioliigasta mestaruussarjaan. V\xc3\xa4lill\xc3\xa4 joukkue k\xc3\xa4v\xc3\xa4isi ykk\xc3\xb6sliigassakin mutta nousi takaisin mestaruussarjaan kev\xc3\xa4\xc3\xa4ll\xc3\xa4 2018.'